Rósa Ingólfsdóttir er látin : „ Sofðu rótt , elsku mamma mín “ Rósa Ingólfsdóttir er fallin frá . Rósa starfaði um árabil hjá Ríkissjónvarpinu . Fyrst sem fréttateiknari en sló síðan í gegn sem sjónvarpsþula þar sem hún las dagskrá Ríkissjónvarpsins fyrir áhorfendur . Klara Egilson , dóttir Rósu , greindi frá andlátinu á samfélagsmiðlum . Rósa Ingólfsdóttir lést í morgun , tæplega 73 ára gömul . Kristjón Kormákur Guðjónsson Þriðjudagur 14. janúar 2020 Auglýsing Rósa Ingólfsdóttir leikari , athafnakona og þekktasta þula íslenskrar sjónvarpssögu er látin . Fjölmiðlakonan Klara Egilson , dóttir Rósu , greinir frá því að móðir hennar hafi fallið frá snemma í morgun á Hjúkrunarheimilinu Hamrar . Rósa var ekki einhöm og vakti einnig athygli sem söng - og myndlistarkona og svo fátt eitt sé nefnt . Rósa fæddist þann 5. ágúst 1947 . Foreldrar hennar voru Klara Halldórsdóttir og Ingólfur Sveinsson , en Rósa var yngst þriggja systkina . Rósa var fyrsti teiknari Ríkisútvarpsins en hún útskrifaðist út Mynd - og handíðaskólanum . Árið 1992 kom út ævisaga Rósu sem Jónína Leósdóttir skráði . Rósa var dýrkuð og dáð af stórum hópi Íslendinga , fyrir frammistöðu í sjónvarpi og einnig fyrir að hafa kjark til að segja skoðun sína hispurslaust . Frægt var þegar Rósa gagnrýndi rauðsokkur og kommúnista . Taldi hún að betur færi á að karlar stjórnuðu samfélaginu . Viðtal við Rósu sem birt var árið 1982 vakti mikla athygli . Þar sagði Rósa : „ Konur eru mjög vel gefnar , alveg til jafns við karlmenn . En bara tilfinningarnar . Þær eru svo mikið öðruvísi . Þess vegna finnst mér að konur eigi ekki að setja sér stjórnmálalegt markmið . Stjórnmálalegur frami er ekkert takmark fyrir konur og þetta er persónuleg skoðun mín . Stjórnmál eru ekki það rétta fyrir konur . “ Klara Egilson , dóttir Rósu minnist móður sinnar í fallegri kveðju á Facebook-síðu sinni . Hún gaf Fréttablaðinu leyfi til að vitna í minningarorðin . „ Elskuleg móðir mín , Guðmunda Rósa Ingólfsdóttir , auglýsingateiknari , stórleikkona , ljóðskáld , tónlistarkona , baráttumanneskja , frumkvöðull , fegurðardís , myndlistarkona , vinkona , lífsfélagi , samferðamanneskja , húmoristi , pistlahöfundur , þáttagerðarmanneskja , sjónvarpsþula , sálufélagi og trúnaðarvinur andaðist snemma í morgun , þann 14. janúar 2020 , á Hjúkrunarheimilinu Hamrar , í Mosfellsbæ . Hún hlaut friðsælt andlát og var umvafin ást , hlýju og kærleika til síðasta andartaks .